
VABILO  ZA VSTOP V ČLANSTVO LOKALNE AKCIJSKE SKUPINE ZA RAZVOJ PODEŽELJA

GORENJSKA KOŠARICA 2014 - 2020
Lokalna akcijska skupina  za razvoj podeželja  Gorenjska košarica  (LAS) je bila kot neprofitno pogodbeno partnerstvo, ustanovljena 2007 ter ima 42 ustanovnih članov iz javnega, zasebnega in neprofitnega sektorja in deluje na območju 14 občin Gorenjske; Bled, Bohinj, Cerklje na Gorenjskem, Gorje, Jesenice, Jezersko, Mestna občina  Kranj, Kranjska Gora, Naklo, Preddvor, Radovljica, Šenčur, Tržič in Žirovnica.

Od leta 2007 je Lokalna akcijska skupina v sodelovanju s partnerji izvedla vrsto,  s sredstvi LEADER sofinanciranih,  uspešnih projektov, ki so prispevali k razvoju podeželja:  vzpostavitev tematskih poti in otroških igrišč na podeželju,  oprema za prireditve, priprava in izvedba otroškega parlamenta na temo ohranjanja narave in pomena tradicionalnih znanj, osveščanje in odstranjevanje invazivnih rastlin, vzpostavitev prvega biodinamičnega učnega vrta na Gorenjskem, popis in označitev hiš s starimi hišnimi imeni,  razvoj  in pilotna izvedba turističnih produktov, manjša oprema za tržnice in turistično informacijske centre, skrb za starejše  z izvedbo pilotnih delavnic in izdelavo visokih gred ter hotelov za žuželke, …

Pred nami je novo programsko obdobje 2014-2020, novi izzivi in nove naloge ter ključne s strani države določene prioritete razvoja in ukrepanja; ustvarjanje novih delovnih mest razvoj osnovnih storitev,varstvo okolja in ohranjanje narave, večja vključenost mladih, žensk in ranljivih skupin. Zato želimo, da se nam pridružite novi člani.

Vabimo vse, ki jih sodelovanje pri razvoj območja Lokalne akcijske skupine Gorenjska košarica zanima in želijo s svojimi   znanji in izkušnjami   ter idejami prispevati k razvoju območja, da se nam pridružijo. Članstvo je odprtega tipa,  aktivnosti v LAS se opravljajo brezplačno, vstop v članstvo je brezplačen. 

Več informacij o pozivu:
